stanford-oval/wikipedia huggingface dataset:
הניסוי של בלקו
הפצה, שיווק והכנסות > הפצה

הקרנת הבכורה העולמית התקיימה ב-10 בספטמבר 2016 במסגרת פסטיבל הסרטים הבינלאומי בטורונטו. בעקבות הבכורה המוצלחת, נרכשו זכויות ההפצה על ידי שתי חברות:
BH Tilt - חברה שהוקמה כחברה בת של "בלאמהאוס הפקות" לצורך הפצת סרטים באמצעות הזרמת מדיה, ובכך לחסוך בעלויות ההפצה.
"סרטי אוריון" שפשטה את הרגל, נרכשה על ידי MGM והושקה מחדש בשנת 2014.
ההקרנות בבתי הקולנוע במדינות שונות בעולם התחילו ב-16 במרץ 2017.
הפצה, שיווק והכנסות > שיווק

קידום המכירות של הסרט נעשה באמצעות סידרה של ארבעה סרטוני אנימציה בפלסטלינה ("Claymation") שהקצינו את הדמויות, וכן באמצעות משחק מחשב שכלל חדר בריחה המתקיים במרחב של מציאות מדומה. המשחק הופץ חינם ב-3 במרץ 2017 לרגל "יום הבעת הערכה לעובדים"(אנ') המצוין בארצות הברית ב-1 במרץ מדי שנה.
הפצה, שיווק והכנסות > הכנסות

סך הכנסות הסרט מבתי הקולנוע ברחבי העולם הגיע ל-$10,803,839, ועוד $847,483 נכנסו ממכירות לצפייה ביתית (DVD, Blu-ray). בסוף שבוע הבכורה בארצות הברית, הכניס הסרט $4.1 מיליון, ומוקם שביעי במדד ההכנסות מסרטים באותו סוף שבוע.
ביקורות

במאגר ביקורות הסרטים Rotten Tpmatoes קיבל הסרט ציון 54% על בסיס 93 ביקורות, עם דירוג ממוצע של 5.5 מתוך 10. סיכום הביקורות היה שהסרט מספק כמה רגעים מהנים לחובבי הז'אנר, אבל אין בו די רגעים מכאיבים שירתקו את הצופים בעקביות. באתר Metacritic קיבל הסרט ציון 44 מתוך 100 על בסיס 21 ביקורות.
מבקרי קולנוע זיהו דמיון בין הסרט הזה לבין "באטל רויאל"(אנ') האפוקליפטי היפני משנת 2000. בהקדמה לראיון שקיים עם ג'יימס גאן, כתב דון קיי שהסרט מהווה סאטירה חריפה המשלבת את הסרטים "באטל רויאל", "High-Rise"(אנ') הדיסטופי (2015) והסרט משנת 2015 המבוסס על הסיפור האמיתי של ניסוי הכלא של סטנפורד (אנ'). אנטוני ויירה הגדיר את הסרט כמפגש של "באטל רויאל" עם הקומדיה הסאטירית "מהומה במשרד (אנ')"‏ משנת 1999. ברוח אותה השוואה, ג'ייק ואט סבור ש"באטל רויאל" מכיל יותר משמעויות, זעזועים ואצילות מאשר "הניסוי של בלקו", ולדעתו מדובר בסרט משעמם שדינו להישכח.
באתר Bloody Disgusting הסוקר סרטי אימה, כתב ג'ו ליפסט שהנכס העיקרי של הסרט הוא צוות שחקנים מוותיקי הז'אנר, ושיתוף הפעולה בין גאן למק'לין הוא "זיווג משמיים". התסריט חכם ומהיר, ומכיל מספיק רגעים משעשעים שמאזנים את ההתנהגות הפסולה של הדמויות. ליפסט סבור שהסרט מתאים לחובבי אימה המחפשים סרטי חצות מטורפים. בביקורת באתר AV Club, סבור א.א. דאוד שהסרט ממוקם במרחב בין מותחן של משחק מוות לבין סאטירה על תרבות התאגידים שבה אנשי צווארון לבן מוכנים לשחוט זה את צווארו של זה.
רקס ריד כתב ב"האובזרבר" שגאן ומק'לין אמנם עטים בהתלהבות על הקרביים וההרג באופן שלא מאפשר שעמום, אבל התוצאה איננה מספקת, הדמויות לא מתפתחות היטב, המעבר מדמויות "הבחורים הנחמדים" למניאקים צמאי דם לא משכנע, ובסך הכל הסרט מאכזב וחסר תכלית. בארי הרץ כתב ב"Globe and Mail" הקנדי שהסרט הוא קומדיה אפלה המספקת הנאה צרופה. לעומת זאת, קייל סמית' כתב ב"ניו יורק פוסט" שהסרט מתיימר לתת פרשנות אירונית לפוליטיקת המשרדים האלימה, אך בסופו של דבר מדובר רק בניסוי במספר הגולגולות שאפשר לרוצץ בסרט אחד.
בישראל, אור סיגולי כתב באתר "סריטה" שמדובר בסרט מהנה ומהוקצע, אבל ממחזר דברים שנעשו טוב יותר, ולא מביא משהו חדש או מספיק מעניין.
הערות שוליים

1 2 3  Jake Watt, The Belko Experiment - Outcome: Dull and Forgettable, Switch, ‏30.7.2017
1 2  Don Kaye, James Gunn Says Belko Experiment Came to Him in a Dream, Den of Geek, ‏16.3.2017
↑  Robert Levin, ‘The Belko Experiment’ screenwriter James Gunn says concept came to him in a dream, Amny, ‏15.3.2017
1 2  Don Kaye, James Gunn Talks The Belko Experiment, Guardians of the Galaxy Vol. 2, Den of Geek, ‏6.12.2016
1 2  Graeme McMillan, James Gunn Unveils Film Project 'The Belco Experiment', Hollywood Reporter, ‏31.3.2015
↑  Dve McNary, James Gunn Taps ‘Newsroom’ Star John Gallagher Jr. for ‘Belko Experiment’, Variety, ‏18.5.2015
↑  Patrick Hipes, Tony Goldwyn Joins James Gunn-Penned Horror Pic ‘The Belko Experiment’, Deadline, ‏19.5.2015
↑  Patrick Hipes, ‘Fruitvale Station’s Melonie Diaz Joins ‘The Belko Experiment’; Sam Hazeldine Cast In ‘The Huntsman’, Deadline, ‏20.5.2015
↑  "James Gunn on Twitter". Twitter. נבדק ב-2018-11-10.
↑  Diane Panosian, On the Set for 6/1/15: James Gunn Starts Shooting ‘The Belko Experiment’, Michael Keaton Begins McDonald’s Biopic ‘The Founder’, SSN Insider, ‏1.6.2015
↑  "Greg McLean on Twitter". Twitter. נבדק ב-2018-11-10.
1 2  The Belko Experiment (2017) - Box Office Mojo, www.boxofficemojo.com (באנגלית)
1 2  Brent Lang, Toronto: James Gunn Horror Film ‘Belko Experiment’ Sells, Variety, ‏11.9.2016
↑  The Belko Experiment (2016), נבדק ב-2018-11-10
↑  Germain Lussier, These Belko Experiment Claymation Shorts Are Disgusting in the Best Possible Way, IO9, ‏15.3.2017
↑  Brad Miska, They Made a ‘Belko Experiment’ Escape Room in VR, and it’s Free!, bloody Disgusting, ‏21.2.2017
↑  "The Belko Experiment (2017) - Financial Information". The Numbers. נבדק ב-2018-11-10.
↑  The Belko Experiment (באנגלית), נבדק ב-2018-11-10
↑  אור סיגולי, אימת החודש – מרץ 2016: משאל מבקרי ישראל לבחירת סרטי האימה הטובים ביותר של האלף החדש (מקומות 21–40), באתר סריטה, ‏27.3.2016
↑  מהומה במשרד (Office Space), באתר הארץ, 2 במרץ 2003
↑  Anthony Vieira, The Belko Experiment 2: Is It Happening or Not?, ScreenRant, ‏21.3.2018
↑  Joe Lipsett, ‘The Belko Experiment’ is a Cocktail of Murder and Laughs!, Bloody Digusting, ‏12.9.2016
↑  A.A. Dowd, efore going clean for Marvel, James Gunn conducted The Belko Experiment, AV Club, ‏16.3.2017
↑  Rex Reed, ‘The Belko Experiment’ Is a Psychologically Bewildering Mess, Observer, ‏17.3.2017
↑  Barry Hertz, Review: Darkly comedic The Belko Experiment is pure fun, The Globe and Mail, ‏12.5.2017
↑  Kyle Smith, 'Belko Experiment' is a bloody mess, NY Post, ‏16.3.2017
↑  אור סיגולי, אימת החודש – יוני 2017: A Cure for Wellness, The Belko Experiment, A Dark Song, באתר סריטה, ‏25.6.2017
חסה רודריגס

חֶסֶה רודריגס רואיס (בספרדית: Jesé Rodríguez Ruiz; נולד ב-26 בפברואר 1993) הוא כדורגלן ספרדי המשחק בעמדת הקיצוני. ידוע בשמו הפרטי, חסה.
קריירה > קריירת מועדונים

חסה נולד בלאס פאלמאס שבאיים הקנרים. הוא הצטרף למחלקת הנוער של ריאל מדריד בגיל 14, ושיחק בכל מחלקות הנוער של הקבוצה עד שהגיע לריאל מדריד קסטיליה.
ב-12 בדצמבר 2012 ערך חסה את הופעת הבכורה שלו במדי הקבוצה הבוגרת במסגרת גביע המלך במשחק מול פונפורודינה לאחר שהחליף את כריסטיאנו רונאלדו 15 דקות לסיום המשחק. שבועיים לאחר מכן, ערך את הופעת הבכורה שלו בלה ליגה במשחק מול ריאל סוסיאדד לאחר שעלה כמחליף.
בעונת 2012/2013 הבקיע 22 שערי ליגה בליגה הספרדית השנייה ובכך שבר את שיאו של אמיליו בוטראגניו, שהיה עד אז שיא הכיבושים של הליגה השנייה.
ב-24 ביולי 2013 הודיעה ריאל מדריד באופן רשמי על הארכת חוזהו של השחקן עד לעונת 2017, כאשר בכל עונה ירוויח מיליון אירו, עם סעיף שחרור של מעל ל-250 מיליון אירו. בנוסף, חסה הועלה לקבוצה הבוגרת בעונה זאת.
את שער הבכורה שלו במדי הבוגרים הוא כבש במשחק מול ברצלונה בתאריך 26 באוקטובר 2013 בהפסד 1–2.
הפריצה שלו הגיעה כשכבש נגד ולנסיה שער ניצחון, ושבוע וחצי לאחר מכן כבש את השער היחיד במשחק נגד פריס סן-ז'רמן. ארבעה ימים לאחר מכן בישל נגד סלטה ויגו שער ראשון במשחק בניצחון קבוצתו 0–3. במשחק שמינית גמר ליגת האלופות חסה נפצע קשות עקב תיקול גס של סיאד קולסינאץ, פציעה שגרמה לו להיעדר לזמן רב. בהמשך העונה ריאל מדריד זכתה בגביע הספרדי ובליגת האלופות בלעדיו. חסה חזר מהפציעה ב-2 בדצמבר 2014 במשחק במסגרת גביע המלך נגד קבוצת קורניה מהליגה השלישית, ואף כבש את אחד מהשערים במשחק בו ניצחה קבוצתו בתוצאה 0–5.
ב-8 באוגוסט 2016 חתם לחמש שנים בפריז סן-ז'רמן.
ב-31 בינואר 2017 הושאל חסה ללאס פאלמס עד תום העונה.
ב-16 באוגוסט 2017 הושאל חסה לסטוק סיטי לעונה אחת. ב-19 באוגוסט כבש חסה את שער הבכורה שלו בסטוק בניצחון 0–1 על ארסנל.
ב-29 בינואר 2019 הושאל לריאל בטיס עד לסוף העונה. בספטמבר של אותה שנה הושאל לספורטינג ליסבון עד לסוף עונת 2019/2020.
בתחילת עונת 2020/2021 שב לפריז סן-ז'רמן. ב-10 בספטמבר 2020 שיחק את משחקו הראשון לעונה, כמחליף במשחק ההפסד 0–1 מול מץ, אך ב-6 בדצמבר 2020 הודיעה הקבוצה על שחרורו.
ב-1 בפברואר 2021 חזר ללאס פאלמס וחתם עד לסוף העונה.
ביוני 2022 חתם באנקרגוג'ו. בינואר 2023 שוחרר מהקבוצה.
ב-10 בפברואר 2023 חתם חסה בסמפדוריה עד לסוף העונה.
ב-7 בספטמבר 2023 חתם בקוריטיבה עד לסוף העונה.
ב-6 באוקטובר 2024 חתם בז’והור דרול ת’זים מהליגה המלזית.
קריירה > נבחרת לאומית

חסה רודריגס היה חלק מנבחרות הנוער של ספרד בשנים 2009–2014. באליפות אירופה לנוער לשנת 2012 כבש את שער הניצחון לטובת נבחרתו במשחק הגמר מול יוון. כמו כן, זכה בתואר כמלך השערים של הטורניר.
תארים

אליפות ספרד: 2011/2012
הגביע הספרדי: 2013/2014
ליגת האלופות: 2013/2014, 2015/2016
הסופר קאפ האירופי: 2014
אליפות העולם לקבוצות: 2014
הסופר קאפ הצרפתי: 2017
הערות שוליים

↑  עושה צרות: חסה שוחרר מפ.ס.ז' בעקבות סקנדל, באתר ONE‏, 6 בדצמבר 2020
| --- | --- |
בקרת זהויות :  MusicBrainz: b50e4844-f2ce-4398-ab32-ee2d911a3cdd
טאלי הול

| --- | --- |

 מקום הקמה:  אן ארבור 
 תקופת הפעילות:  מ-2002 
 סוגה:  תבנית:Flatlist
 חברת תקליטים:  אטלנטיק רקורדס 
 tallyhall.com
 פרופיל ב-IMDb
 חברים
 Rob Cantor Joe Hawley Andrew Horowitz 
 
טאלי הול (באנגלית: Tally Hall או Tallyhall) היא להקת רוק אמריקאית שנוסדה באן ארבור, מישיגן, בדצמבר 2002, והייתה פעילה עד לסיום סיבוב ההופעות של Good & Evil ב-2011. הלהקה ידועה בלחנים שלה ובמילים המשעשעות שלה, יחד עם קהל מעריצים מסור באתרי מדיה חברתית. החברים תיארו במקור את הסגנון המוזיקלי שלהם כ"רוק עקום", ובהמשך הגדירו מחדש את המוזיקה שלהם כ"פאבלו" ( /f ə ˈ b l uː / fə-BLOO ), במאמץ לא לתת למוזיקה שלהם להיות מוגדרת על ידי אף ז'אנרים מסוימים לאחר שהמבקרים החלו להגדיר את המאפיינים של "רוק עקום".
הלהקה מורכבת מחמישה חברים, כל אחד מהם מתאפיין בצבע העניבות שלהם: הגיטריסט רוב קנטור (צהוב), הגיטריסט ג'ו הולי (אדום), המתופף רוס פדרמן (אפור/כסף), הקלידן אנדרו הורוביץ (ירוק) והבסיסט זובין סדג'י (כחול). גם לשותף לסיבוב ההופעות קייסי שיי, המפיק ועוזר הבמה בורה קארז'ה, ומנחה תוכנית הרדיו המקומית Tree Town Sound מת'יו אלטרודה יש צבעים ייעודיים לעניבות שלהם (שחור, כתום וורוד, בהתאמה). כל חברי הלהקה מלבד פדרמן סיפקו שירה בלהקה.
פעם אחת תחת חברת ההקלטות Atlantic Records, טלי הול הוחתמה שוב בחברת ההקלטות Quack! Media, שסייעה בעבר במימון והפצה ארצית של אלבום האולפן הראשון שלהם, Marvin's Marvelous Mechanical Museum ב-24 באוקטובר 2005. הם הוציאו את אלבומם השני, Good & Evil, ב-24 ביוני 2011.
כמה מחברי טאלי הול (רוב קנטור, ג'ו הולי וזובין סדג'י) סיפקו גם את השירה והמוזיקה לכל השירים ב-Happy Monster Band, סדרת טלוויזיה לילדים ששודרה בפלייהאוס דיסני.
היסטוריה > שנים מוקדמות ו-Marvin's Marvelous Mechanical Museum

אנדרו, יליד וורן, ניו ג'רזי, החל לכתוב שירים כשהיה בן שמונה, ולמד קומפוזיציה באוניברסיטת מישיגן. שם הוא פגש את רוב קנטור, שניהם למדו בתיכון עם זובין סדג'י והצטרפו לקבוצת הקומדיה של ג'ו הולי, AnonyMous. המתופף המקורי של טאלי הול, סטיב גאלגר, עזב את הלהקה במאי 2004. רוס פדרמן, שג'ו הכיר מהתיכון, תפס את מקומו זמן קצר לאחר מכן.
ב-24 באוקטובר 2005 הוציאה הלהקה את אלבום האולפן הראשון שלה, Marvin's Marvelous Mechanical Museum, עם הכנר ג'רמי קיטל שתרם כלי מיתר. הם הוציאו מחדש את האלבום ב-12 בספטמבר 2006, בחברת ההקלטות המקומית Quack! Media. טאלי הול המשיכה לקבל תשומת לב תקשורתית ארצית, כשהיא ביצעה את שירם "Good Day" ב"תוכנית הלילה עם קרייג פרגוסון" ב-2 באוגוסט 2006, וכן הופיעה בקטע "You Hear It First" של MTV בספטמבר 2006. הלהקה הופיעה בפסטיבל המוזיקה South by Southwest בשנת 2007. הם חתמו באטלנטיק רקורדס במרץ 2007 והקליטו מחדש את אלבומם הראשון, והוציאו אותו ב-1 באפריל 2008. באוגוסט 2008, טאלי הול הופיעה על במת ה-BMI בלוֹלָהפָּלוּזָה.
טאלי הול הוזמנה בחזרה על ידי "תוכנית הלילה עם קרייג פרגוסון" ב-16 בספטמבר 2008, כדי לעזור לקדם את השקת "תוכנית האינטרנט של טאלי הול". הם ביצעו את שירם "Welcome to Tally Hall" באפודים שחורים שזה עתה לבשו על גבי עניבות צבעוניות מסורתיות, חולצות לבנות ומכנסיים שחורים. הלהקה עבדה על מספר פרויקטים לאחר השלמת Marvin's Marvelous Mechanical Museum, כולל כיסוי השיר "Smile Like You Mean It" של הקילרס לפסקול השישי של The OC : Music from the OC: Mix 6.
היסטוריה > סיבובי הופעות ו-Good & Evil

ב-9 בספטמבר 2009, טאלי הול הוציאה את השיר "Light & Night", בהשתתפות נלי מקיי, כהורדה בחינם כאשר לקוחות של וולמארט רכשו את הספר "הפילה של הקוסם" מאת קייט די-קמילו, שהושק באותו יום.
בסיבוב ההופעות של הלהקה ב-2010 במרץ עם Jukebox the Ghost ו־Skybox, ג'ו הולי לא היה חלק מסיבוב ההופעות ולאחר מכן הוחלף בקייסי שיי, שלבש עניבה שחורה, ומילא את מקומו לשאר ההופעות שלהם באותה שנה. ב-25 במרץ 2011, הלהקה הודיעה שכל חמשת חברי הלהקה עדיין ביחד.
אלבומם השני, Good & Evil, יצא ב-2011 תחת חברת ההקלטות המקורית שלהם, Quack! Media. האלבום הוקלט בסוף 2009, אך עקב עיכובים חוזרים שנגרמו כתוצאה מהתפרקות העסקה שלהם עם חברת התקליטים Atlantic Records, הוא יצא שנתיים לאחר שהוקלט. כדי לקדם את האלבום ערכה הלהקה תחרות שבה יזכה הזוכה בשיר שנכתב עליהם. הזוכה היה תלמיד תיכון בשם נתן ניימרק, ששיר הנושא שלו שוחרר זמן קצר לאחר מכן. בערך באותו זמן, הלהקה הוציאה כיסוי לשיר פלו ריידה "Club Can't Handle Me", עם קייסי שיי בהופעה אורחת. לאחר יציאתו של Good & Evil וסיבוב ההופעות שלו, טאלי הול הפסיקה לפעול כאשר כל חברי הלהקה המשיכו למאמצים עצמאיים.
היסטוריה > עבודת סולו אחרי Good & Evil

אנדרו הורוביץ, תחת הכינוי "edu", הוציא את אלבום הסולו sketches (ששוחרר מאוחר יותר כ-sketches 3d) ב-2012. בנוסף הוא סיפק הפקה ופסנתר ב-Love in the Future של ג'ון לג'נד. בשנת 2018 הוציא הורוביץ את etudes, אלבום של יצירות פסנתר שנכתבו ב-2003. אלבום המשך בשם Etudes II יצא באפריל 2019, ובו יצירות שנכתבו ב-2005 בזמן שלמד באוניברסיטת מישיגן.
רוס פדרמן מופיע מדי פעם כמפיק, נגן כלי הקשה ודי ג'יי תחת השם הבדוי "מר F", אם כי התמקד בעיקר בלימודים שלו. הוא סיים את לימודיו באוניברסיטת מישיגן בשנת 2013 עם תואר ראשון במדעים בביולוגיה של תאים ומולקולריות, לאחר מכן קיבל תואר Ph.D. באימונולוגיה מאוניברסיטת ייל במאי 2019.[ דרוש מקור לא ראשוני ]
בשנת 2012, ג'ו הולי הוציא סינגל בשם "Variations on a Cloud" ב-11 בספטמבר 2012 תחת השם ミラクルミュージカル (Miracle Musical), מאוחר יותר הוציא את אלבום הקונספט Hawaii: Part II בדצמבר 12, 2012. חברי טאלי הול פדרמן וקארז'ה הפיקו את האלבום עם הולי, כאשר סדג'י וקנטור הופיעו בשירי האלבום "White Ball" ו-"Time Machine", בהתאמה. הולי היה מעורפל בנוגע לסיפור הכולל מאחורי האלבום, בשלב מסוים ציטט את פיגועי 11 בספטמבר כהשראה, אולם סתר זאת בראיונות אחרים. מספר שירים מהאלבום, כמו "Murders" ו-"The Mind Electric", צברו לפופולריות ב־TikTok וברשתות חברתיות אחרות. אלבום הכולל גרסאות לא מוגמרות ווסאמפלים בשם Hawaii: Part II: Part ii וכיסוי של " Candle on the Water " יצא ב-2014 באותו שם. אלבום של 6 עיבודים בסגנון 8 ביט בשם Hawaii Partii שיצא ב-2015 כפסקול למשחק Labyrinth.
באמצע 2016 הכריז הולי על אלבום ההיפ-הופ הקומי ג'ו הולי ג'ו הולי, שיצא באוקטובר תחת שמו ב־Bandcamp. האלבום הוסר מאוחר יותר עקב דגימות מוזיקה המוגנות בזכויות יוצרים. כדי להימנע מזכויות יוצרים, הולי הוציא את γɘlwɒH ɘoႱ γɘlwɒH ɘoႱ ב-16 באפריל 2019, גרסה הפוכה של האלבום, ל-Bandcamp ול-Spotify. ב-11 בנובמבר 2020, גרסה לא מלאה של האלבום המקורי הועלתה ל־Apple Music ול- Spotify, והסירה את השיר האחרון, עקב בעיות זכויות יוצרים שלא הצליח לפתור.
זובין סדג'י, מלבד הופעתו ב-Hawaii: Part II, החל להתמקד בחייו האישיים. בשנת 2012, הוא סיים את לימודיו באוניברסיטת מישיגן עם תואר ראשון בהצטיינות במדעי המוח, לאחר מכן קיבל תואר דוקטור ברפואה אוסטאופתית באוניברסיטת טורו בקליפורניה בשנת 2016. כעת הוא עובד כרופא לרפואת משפחה עבור קייזר פרמננטה במחוז אורנג', קליפורניה. סדג'י נשוי ואב לשניים.
רוב קנטור הוציא את אלבום הסולו שלו, Not a Trampoline, ב-14 באפריל 2014. בנוסף, הוא עשה כמה סרטונים ויראליים ביוטיוב, "Shia LaBeouf ", "Christian Bale Is At Your Party", ו"29 Celebrity Impressions, 1 Song Original". בשנים האחרונות, קנטור כתב והפיק שירים לכמה תוכניות של דיסני ג'וניור.
מאז הפסקת הלהקה, החברים דנו אם הלהקה תחזור לאלבום שלישי. בעוד שהולי הבטיח זאת ברשתות החברתיות וסדג'י הצהיר בצחוק שהם יחזרו אם הם יקבלו "שלושים או ארבעים מיליון מאזינים בחודש" בהודעה עבור Spotify Wrapped,הורוביץ, פדרמן וקנטור הצהירו אחרת בחשבון הטוויטר של הורוביץ, שציינו שבריאותו הנפשית של הולי היא הסיבה העיקרית שהלהקה עדיין בהפסקה.
חברי הלהקה > חברים נוכחיים

רוב קנטור (עניבה צהובה) – גיטרה, שירה, כלי הקשה, יוקלילי (2002–היום)
ג'ו הולי (עניבה אדומה) – גיטרה, שירה, כלי הקשה, יוקלילי (2002-היום)
זובין סדג'י (עניבה כחולה) – בס, שירה (2002–היום)
אנדרו הורוביץ (עניבה ירוקה) – קלידים, כלי הקשה, שירה (2002–היום)
רוס פדרמן (עניבה אפורה/כסופה) – תופים, כלי הקשה, תכנות תופים, קולות רקע (2004–היום)
חברי הלהקה > חברים לשעבר

סטיב גאלגר (עניבה אפורה/כסופה) – תופים, כלי הקשה (2002–2004)
חברי הלהקה > חברים נוספים

קייסי שיי (עניבה שחורה) – גיטרה, שירה, כלי הקשה (תחליף לג'ו הולי בזמן שלא היה זמין לסיבוב הופעות, 2010)
בורה קארז'ה (עניבה כתומה) – מפיק, שריקות, קולות רקע (2005–היום)
קלידים, כלי הקשה, גיטרה אקוסטית, אקורדיון, שריקות, קולות רקע, קריין (Good & Evil סיבוב הופעות, קיץ 2011)
דיסקוגרפיה

Marvin's Marvelous Mechanical Museum (2005)
Good & Evil (2011)
להעיר את השד

| --- | --- |

 מבוסס על:  דמויות מאת סם ריימי
 בימוי:  לי קרונין 
 הופק בידי:  רוברט טייפרט סם ריימי ברוס קמפבל
 תסריט:  לי קרונין 
 עריכה:  בריאן שו
 שחקנים ראשיים:  לילי סאליבן אליסה סאתרלנד מורגן דייוויס גבריאל אקולס נל פישר
 מוזיקה:  סטיבן מקיאון
 צילום:  דייב גארבט
 מדינה:  ארצות הברית ארצות הברית
 חברת הפקה:  ניו ליין סינמה Renaissance Pictures Pacific Renaissance Wild Atlantic Pictures
 חברה מפיצה:  אולפני האחים וורנר
 הקרנת בכורה:  15 במרץ 2023 (פסטיבל "SXSW") ישראל 20 באפריל 2023 ארצות הברית 21 באפריל 2023
 משך הקרנה:  97 דקות
 שפת הסרט:  אנגלית 
 סוגה:  סרט אימה, סרט בסוגת ספרות עלילה ספקולטיבית, סרט אימה על־טבעי 
 www.evildeadrisemovie.com
 דף הסרט ב־IMDb
 
"להעיר את השד" (באנגלית: Evil Dead Rise) הוא סרט אימה על-טבעי אמריקאי משנת 2023, שנכתב ובוים על ידי לי קרונין. סרט זה הוא החמישי בסדרת סרטי "מוות אכזרי". בסרט מככבות לילי סאליבן ואליסה סאתרלנד כשתי אחיות מנוכרות המנסות לשרוד ולהציל את משפחתן מפני שדים המעוניינים בילדי המשפחה.
לפיתוחו של הסרט קדמו תוכניות מבוטלות לפיתוח סרטי המשך ל"מוות רצחני" (2013) ו"צבא האופל" (1992), ועונה רביעית עבור הסדרה "אש נגד כוחות הרשע" (2015–2018). באוקטובר 2019, הודיע סם ריימי על פיתוחו של סרט חדש בסדרה, שעל הפקתו בפועל יופקדו רוב טייפרט, ריימי וברוס קמפבל, ואילו על כתיבתו ובימוייו יופקד קרונין. צילומי הסרט התקיימו בניו זילנד מיוני עד לאוקטובר 2021.
בכורת הסרט התקיימה בפסטיבל "SXSW" ב-15 במרץ 2023, והוא עלה לאקרנים בארצות הברית ב-21 באפריל, תחת הפצתם של אולפני "האחים וורנר". בישראל, הסרט עלה לאקרנים ב-20 באפריל 2023.
עלילה

הסרט נפתח כאשר מוצגות בנות-הדודות תרזה וג'סיקה, ובן-זוגה החדש של ג'סיקה, קיילב; כשהם נופשים בבקתה הנמצאת על שפת האגם. לפתע, ג'סיקה מקרקפת את תרזה ועורפת את ראשו של קיילב לפני שהיא מרחפת מעל האגם.
יום אחד קודם לכן, לאחר שנודע לה על היריונה, מחליטה טכנאית הגיטרות בת' לבקר את אחותה, אלי, אמנית הקעקועים ואם חד-הורית למתבגרים דני וברידג'ט, ולקאסי הקטנה, בביתה שנמצא ב"דירות מונד", מתחם דירות רעוע בלוס אנג'לס. בזמן שהילדים נמצאים במרתף המתחם, מתרחשת רעידת אדמה שחושפת חדר נסתר. דני, שהחליט לחקור את החדר, מגלה חפצי דת, שלושה תקליטים פונוגרפיים משנת 1923 וספר מוזר שאותו הוא מעוניין למכור במטרה לסייע בכלכלת המשפחה. בעוד מקשיב לתקליטים, מגלה דני מפי הכומר המתועד כי הספר הוא אחד משלושת הכרכים של "נטורום דמונטו". בנוסף, על פי התקליטים, נחשף כי הכומר המשיך במחקרו בסתר ודיקלם לחש שמזמן ישויות דמוניות הידועות בשם "דיידיטס".
במהלך הפסקת חשמל המתרחשת כשהיא יורדת במעלית, אלי המבודדת מותקפת ונאחזת דיבוק על ידי כוח בלתי-נראה. בעודה בטראנס, אלי שבה לדירתה, מאיימת על משפחתה, ומתה לאחר שהיא מתחנננת בפני בת' שתגן על ילדיה. שכניה של אלי מסייעים למשפחה, אך לאחר שהם מגלים שגרם המדרגות קרס, המעלית ניזוקה, ואין באפשרותם לגשת למדרגות החירום, אלי שבה לתחייה, תוקפת את המשפחה ופוצעת את ברידג'ט. בת' והילדים נועלים את אלי מחוץ לדירה לאחר שהיא רודפת אחר השכנים וטובחת בהם.
דני מתוודה בפני בת' על כך שמצא את ה"נטורום דמונטו", ואלי משטה בקאסי לפתוח את הדלת ותוקפת אותה. בעוד שדעתם של דני ובת' מוסחת וקאסי מצליחה לנעול את אלי מחוץ לדירה, נאחזת ברידג'ט דיבוק באמצעות הפצע שלה; ותוקפת את בת', דני וקאסי, אשר משפדה אותה מבלי משים דרך הראש באמצעות ידית מטאטא שבורה.
בניסיון להבין כיצד לגרש את ה"דיידיטס", מאזינה בת' לתקליט השלישי, אך מבינה שהכומר נכשל וחבריו לכמורה נאחזו דיבוק, וכי רק הריגה של המארח תעצור את ה"דיידיטס". ברידג'ט שבה לתחייה ודוקרת אנושות את דני, אשר מעלה אותה באש, בזמן שאלי חודרת לדירה באמצעות פתחי האוורור. כשהיא מבינה שבת' הרה, מנסה אלי לקרוע ממנה את העובר, אך בת' וקאסי מצליחות לפצוע אותה באמצעות מספריים. אלי לא מצליחה לתמרן רגשית את קאסי, שמקבלת את העובדה שאמה מתה כבר.
גופותיהם של דני והשכנים נאחזים בדיבוק, מה שמוביל את בת' וקאסי לתפוס מחסה במעלית התקולה. במקביל, מתמזגים אלי, ברידג'ט ודני ליצור רב-גפיים ומטפסים על גבי המעלית על מנת לתקוף את השתיים. המשקל המשולב גורם לצניחתה של המעלית לקומת הקרקע, מה שמאפשר לבת' וקאסי לברוח אל החניון. היצור לוכד את קאסי ומנסה לערוף את ראשה באמצעות מסור, אך בת' שבה ומסיחה את דעתו, והיא וקאסי הורסים את גופתו על ידי כפייתו לתוך מכונה לכריתת עצים. ראשה הערוף של אלי מתגרה בבת' ומצהיר על היותה כישלון כאם לתינוקה העתידי, מה שגורם לה לבעוט בראשה של אלי לתוך המכונה. לאחר מכן, נמלטות בת' וקאסי מהבניין.
למחרת בבוקר, ג'סיקה מתארגנת לחופשתה עם תרזה וקלייב, אך מותקפת על ידי כוח בלתי-נראה בחניון.
צוות השחקנים

לילי סאליבן – בת'
אליסה סאתרלנד – אלי
מורגן דייוויס – דני
גבריאל אקולס – ברידג'ט
נל פישר – קאסי
ריצ'רד קראוצ'לי – קיילב
מיראביי פיז – תרזה
אנה-מארי תומאס – ג'סיקה
ג'יידן דניאלס – גבריאל
בילי ריינולדס-מקארתי – ג'ייק
טאי וואנו – סקוט
הפקה > פיתוח

במהלך פסטיבל "SXSW" שהתקיים בשנת 2013, הכריז הבמאי פדה אלוורז כי סרטו, "מוות רצחני" (2013), עיבוד מחודש לסרט "מוות אכזרי" (1981), יזכה לסרט המשך. בנוסף, אישר סם ריימי את התוכניות לכתוב סרט רביעי בסדרה, יחד עם אחיו, אוון ריימי; מאוחר יותר, צוין כי הסרט יהיה המשך לעלילת "צבא האופל" (1992). בפאנל ייעודי לסדרת הסרטים בכנס ה-WonderCon שהערך במרץ 2013, הצהירו ברוס קמפבל ואלוורז כי על פי התוכנית, לאחר הפקת שני סרטי ההמשך, יופק סרט שביעי שישלב בין עלילותיהם של אש ויליאמס ומיה אלן. בנוסף, אישר קמפבל שהוא ישוב לגלם את דמותו של אש ב"צבא האופל 2". בשלהי מרץ, צייץ אלוורז כי על בימוי "צבא האופל 2" יופקד ריימי. בנובמבר 2013, הביע קמפבל ספקות לגבי היתכנות הפקתו של הסרט. בספטמבר 2017, במהלך פאנל ייעודי שהתקיים בכנס "Fan Expo Canada", הצהיר קמפבל כי הוא מאמין שעתידו של הזיכיון טמון ברשתות כבלי הפרימיום.
בנובמבר 2018, הודיע אלוורז כי "כרגע יש רק רעיונות. אין מה להכריז באופן רשמי. יש לנו תסריט ל'לא לנשום 2'. זה ההבדל היחיד. אין לנו תסריט ל'מוות רצחני 2'". בנוסף, הצהיר אלוורז כי "צייצתי שאני מעוניין לראות מה אנשים מעדיפים. היו לנו כמה ויכוחים פנימיים לגבי השאלה במה אנשים יתעניינו יותר. לרוע המזל, 'מוות רצחני 2' ניצח. מה, אני מניח שהייתי מעדיף ש'לא לנשום 2' ינצח מכיוון שזו אחת היצירות שלי. ברור של'מוות אכזרי' יש את הקהל הגדול יותר." ביולי 2019, דיבר ריימי על עתידו של זיכיון "מוות אכזרי", והצהיר ש"אנחנו רוצים להפיק עוד סרט 'מוות אכזרי', ולמעשה, אנחנו עובדים כעת על כמה רעיונות." ריימי אף הצהיר שהוא יהיה מעוניין לעשות סרט נוסף עם קמפבל, אולם קודם לכן, טען קמפבל שלא ישוב לגלם את דמותו של אש. בנוסף, חשף ריימי כי אחת מהאופציות הנמצאות על השולחן היא הפקת סרט המשך לעיבוד המחודש משנת 2013, אם כי לא היה בטוח שבמידת רצונו של אלוורז להפיק סרט המשך בשלב זה, עקב הפיכתו לבמאי מבוקש ומצליח.
הפקה > קדם הפקה

באוקטובר 2019, הודיע ריימי הודיע במהלך כנס הקומיק-קון שניאך בניו יורק כי סרט חדש בסדרת סרטי "מוות אכזרי" נמצא בפיתוח. עוד נמסר כי על הפקת הסרט יופקדו רוברט טייפרט, ריימי וקמפבל. ביוני 2020, חשף קמפבל כי הבמאי לי קרונין נבחר אישית על ידי ריימי לכתיבת ובימוי הסרט. במאי 2021, נמסר כי על הפצת הסרט תהיה אמונה "ניו ליין סינמה", לאחר שהפיצה את הסרט הראשון, וכי הסרט עתיד לעלות לשירות הזרמת המדיה "HBO Max".
הפקה > ליהוק

במאי 2021, נמסר על ליהוקן של אליסה סאתרלנד ולילי סאליבן לוהקו לתפקידים הראשיים. ביוני 2021, נמסר על ליהוקם של גבריאל אקולס, מורגן דייוויס ונל פישר לצוות השחקנים; וביולי 2021, על ליהוקה של מיה צ'אליס.
הפקה > צילומים

צילומי הסרט החלו בניו זילנד ב-6 ביוני 2021, ועליהם הופקד צלם הקולנוע דייב גארבט, ששימש כצלם במספר פרקים של הסדרה "אש נגד כוחות הרשע". ב-14 ביולי 2021, הודיע קרונין כי מחצית מצילומי הסרט כבר הסתיימו; ב-27 באוקטובר 2021, נמסר על סיום הצילומים. קרונין אף הצהיר כי במהלך צילומי הסרט נעשה שימוש ביותר מ-6,500 ליטר (כ-1,717 גלונים) של דם מזויף.
הפקה > מוזיקה

באפריל 2022, נמסר כי על הלחנת הפרטיטורה יופקד המלחין סטיבן מקיאון, ששיתף פעולה עם קרונין בעבודה על סרטו הקודם, "החור באדמה" (2019).
הפצה

בכורת הסרט התקיימה בפסטיבל "SXSW" ב-15 במרץ 2023, והוא עלה לאקרנים ב-21 באפריל 2023, תחת הפצתם של אולפני "האחים וורנר".
במקור התעתד הסרט לעלות לשירות הזרמת המדיה "HBO Max" כסרט בלעדי, אך באוגוסט 2022, כחלק מתוכניתם של אולפני "האחים וורנר" לארגן מחדש את הפצת סרטיהם, הוחלט להפיץ את הסרט בבתי הקולנוע.
ביקורות

באתר הביקורות "Rotten Tomatoes", זכה הסרט לציון 84% על סמך 150 ביקורות, עם דירוג ממוצע של 7.3/10. באתר הביקורות המשוקללות "Metacritic", זכה הסרט לציון של 73/100, על סמך 19 ביקורות, דבר המצביע על "ביקורות חיוביות לרוב".
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרס סאטורן | סרט האימה הטוב ביותר |  | מועמדות |
| פרס סאטורן | האיפור הטוב ביותר בסרט | לוק פולטי | מועמדות |
ייז'י פבלנקה

ייז'י פבלנקה (בצ'כית: Jiří Pavlenka, נולד בהלוצ'ין שבצ'כוסלובקיה ב-14 באפריל 1992) הוא כדורגלן צ'כי המשחק בפאוק סלוניקי ובנבחרת צ'כיה בעמדת השוער.